ઓઈલની આયાત ઓછી કરીને સાઉદી અરબ, રશિયા, ઈરાક અને અમેરિકાથી તેલની આયાત કરશે તો તેને મળનારા વિશેષ લાભ ઈરાન ખતમ કરશે. તેમણે કહ્યું કે આ દુર્ભાગ્યપૂર્ણ છે કે ચાબહાર પોર્ટ અને તેને સંલગ્ન પ્રોજેક્ટ્સ માટે કરવામાં આવેલા રોકાણના વચનો હજુ સુધી પૂરા થયા નથી. તેમણે કહ્યું કે જો ચાબહાર પોર્ટમાં તેમનો સહયોગ અને ભાગીદારી વ્યુહાત્મ રીતે મહત્વપૂર્ણ છે તો ભારતે આ સંબંધે તરત જરૂરી પગલાં લેવા જોઈએ. ઈરાક અને સાઉદી અરબ બાદ ઈરાન ભારત માટે ત્રીજો સૌથી મહત્વપૂર્ણ ક્રુડ ઓઈલ આપૂર્તિકર્તા દેશ છે. ઈરાને એપ્રિલ 2017થી જાન્યુઆરી 2018 સુધીમાં (2017-18 નાણાકીય વર્ષના શરૂઆતના 10 મહિનામાં) ભારતને 1.84 કરોડ ક્રુડ ઓઈલની આપૂર્તિ કરી હતી. અત્રે જણાવવાનું કે ઈરાન સાથે પરમાણુ સંધિમાંથી બહાર નિકળી ગયા બાદ અમેરિકાએ ભારત અને અન્ય દેશોને 4 નવેમ્બર સુધીમાં ઈરાનથી તેલની આયાત શૂન્ય કરવા માટે અને જો ન કરે તો પ્રતિબંધોનો સામનો કરવા માટે તૈયાર રહેવા જણાવ્યું છે. આ વર્ષ મેમાં ઈરાન સાથેની પરમાણુ સંધિને રદ કરવાની જાહેરાત કર્યા બાદ અમેરિકાએ આ ખાડી દેશ પર ફરીથી પ્રતિબંધ લગાવ્યાં છે.